Diari Oficial de la Generalitat Valenciana


Sumari del DOGV 4050, del 25-07-2001 (2001/6400)

ORDRE de 27 de juny de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura de dues finques rústiques del terme municipal de Pego (Alacant), (finques registrals 2.805 i 12.519), situades en el Parc Natural de la Marjal Pego.Oliva, partida Rioabajo de la Junquera.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4050

Data del DOGV
:   25-07-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6400


Data del document
:   27-06-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Pego
    * propietat immobiliària

ORDRE de 27 de juny de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura de dues finques rústiques del terme municipal de Pego (Alacant), (finques registrals 2.805 i 12.519), situades en el Parc Natural de la Marjal Pego'Oliva, partida Rioabajo de la Junquera. [2001/A6400]
  
Mitjançant una escriptura de compravenda, atorgada pel notari de València, Vicente L. Simó Santonja, número 953 del seu protocol, el dia 3 de maig de 2001, la Generalitat Valenciana va adquirir dues finques rústiques, situades en la partida Rioabajo de la Junquera en el terme municipal de Pego (Alacant), dins dels límits del Parc Natural de la Marjal Pego-Oliva, que consta en l'Inventari General de Béns i Drets de la Generalitat Valenciana amb el número A01/03/102/0031 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Medi Ambient ha sol·licitat l'afectació de l'immoble assenyalat per a la preservació de les espècies biòtiques i abiòtiques de la zona humida, atesa la seua consideració com a zona especial de protecció per a les aus.
  
Per això i d'acord amb el que disposen els articles 61 i 63 del text legal esmentat,
  
ORDENE
  
Primer
  
Afectar al domini públic de la Generalitat Valenciana, amb la finalitat de preservar les espècies biòtiques i abiòtiques del Parc Natural de la Marjal Pego-Oliva, dins del qual s'ubiquen els immobles que es descriuen a continuació i que consten en l'Inventari General de Béns i Drets de la Generalitat Valenciana amb el núm. 01/03/102/0031:
  
1. Finca rústica: terra arrossar, situada en el terme municipal de Pego, partida Rioabajo de la Junquera, amb una superfície de 12 àrees, 47 centiàrees, equivalents a 1.247 m². Confronta: nord, Sebastián Colubi; sud, Salvador Sastre Franquera; est, gola, i oest, camí. En tràmit d'inscripció, és la finca registral número 12.519, inscrita en el Registre de la Propietat de Pego al tom 420, llibre 164, foli 102, inscripció 4ª. Correspon a la parcel·la 361 del polígon 7.
  
2. Finca rústica: terra arrossar, situada en el terme municipal de Pego, partida Rioabajo de la Junquera, amb una superfície de 8 àrees, 31 centiàrees, equivalents a 831 m². Confronta: nord, sud i oest, Cándida Bordehore; est, amb el riu Bajo de la Junquera. En tràmit d'inscripció, és la finca registral número 2.805, inscrita en el Registre de la Propietat de Pego al tom 549, llibre 225, foli 246, inscripció 8ª. Correspon a la parcel·la 361 del polígon 7.
  
Segon
  
Els immobles esmentats queden integrats en el domini públic de la Generalitat Valenciana i correspon a la Conselleria de Medi Ambient, l'exercici de les competències demanials sobre aquests, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 27 de juny de 2001
  
El conseller d'Economia, Hisenda i Ocupació,
  
VICENTE RAMBLA MOMPLET